Maikemišetso a tirelo ye ke go kgopela tefelomorago ya motšhelo ka go ditšweletšwa tšeo di rekilwego ntle go tla go hlama tšweletšo, tshepetšo, pheleletšo, go tlabela goba go phutha ditšweletšwa tšeo di lebišitšwego go romelwa ntle.
Tumelelo e bohlokwa go reka ditšweletšwa ntle go ya ka ditlhalošo mme e swanetše go kgopelwa ka go tlatša foromo ya kgopelo yeo e hwetšwago ka go Khomišene ya Boditšhabatšhaba ya Kgwebišano.
Hlagiša kgatišo yeo e netefaditšwego ya tokomane ya gago ya boitsebišo.
Hlagiša kgatišo yeo e netefaditšwego ya tumelelo ya gago ya thomelontle.
Go ka tšea dibeke tše pedi go ya go tše nne go hwetša tsebišo mabapi le tefelomorago go tšwa go Kgoro ya Kgwebo le Intaseteri.
Tirelo ga e lefelwe.